|  |
| --- |
| Fideelia-Signe Roots |
| Loomade õigused |
| **Loomõigused põllumajandusloomade näitel** |
|  |
| **Fideelia-Signe Roots** |
| **10.06.2012** |

|  |
| --- |
| Inimene on end loomadest sõltuvaks teinud kõigis eluvaldkondades, kuid see põhjustab loomadele suuri kannatusi. Loomõiguste seosed naiste õigustega. Humaanse tapmise müüt, maheda loomakasvatuse müüt. Mida teha? |

## Sissejuhatus

**Järgnev ettekanne keskendub loomade õigustele.**

Töö maht ei võimaldanud katta kõiki teemasid, nii asetasin põhirõhu **põllumajandusloomadele** ehk neile, kelle **liha, piima ja mune** tarbime. Välja jäid katseloomad, meelelahutusloomad ja paljud teised. Inimene on end loomadest sõltuvaks teinud kõigis eluvaldkondades. See põhjustab loomadele suuri **kannatusi**. **Aina enam kostab hääli, mis nõuavad loomadele inimõigusi, et see maapealne põrgu ükskord lõpeks.**

#### As long as there are slaughterhouses, there will be battlefields.*— Lev Tolstoy*

Vene aadlik, kirjanik ja mõtleja **Lev Tolstoi** olevat hakanud taimetoitlaseks ühe hoobiga- nagu mina ja paljud teisedki. ([4](#_Taimetoitlus)) Sageli piisab vaid ühest täpselt ajastatud vestlusest, filmist või pildist, et silmad loomade kannatusele avaneksid. Kõik teavad, et liha saamiseks tapetakse loomi, aga seda, kuidas loomad sageli juba sünnist saadik kuni tapmiseni piinlevad, kas ei teata või ei taheta teada. Levinud eksiarvamuse kohaselt on **liha söömine loodusseadus**, täpselt nagu 150 aastat tagasi peeti loodusseaduseks, et **naised peavad mehi teenima**.

#### Haugi advokaat

2008. aastal sai **Šveitsis** püütud ja ära söödud **haug** postuumselt maailmakuulsaks, olles esimene kala maailmas, keda advokaat kohtus esindas. Süüdistus esitati kalurile selle eest, et **haugi püük kestis 10 min**, mis on **väga pikk aeg**. Haug elas selle aja sees üle suuri **kannatusi ja stressi**. **Kalade võime inimesega sarnaselt valu tunda, on teaduslikult tõestatud**. Seadus, mille põhjal kalur süüdi mõisteti, sätestab, et **looma tapmine ei tohi kesta üle minuti.** ([4](#_Loomade_õigused_ja))

Hoolimata loomakaitseseadustest on loomade julm kohtlemine levinud, kuid erinevalt inimestest ei suuda loomad end ise kohtus kaitsta. Neid võiks esindada **loomade advokaat**. Šveitsis on maailma rangeimad loomakaitseseadused. ([5](#_Loomade_õigused_ja)) „Usun, et teiste väärikust tõstes tõstame enda väärikust“, arvab Žürichi maakonna **loomaadvokaat** **Antoine Goetschel**. ([4](#_Loomade_õigused_ja))

"Kui **kutsikas** oleks 10 min õnge otsas piinelnud, suhtuksime sellesse hoopis suurema kaastundega. **On oht, et me kaitseme ainult neid loomi, keda peame armsateks**,“ tõdeb Goetschel. ([4](#_Loomade_õigused_ja))

**Peter Singer**, bioeetika professor Princetoni Ülikoolis ja kuulsa raamatu „Loomade vabastamine“ autor, on õnnelik Šveitsi progressiivsete loomakaitseseaduste üle. „**Loomadel peaks olema puuetega inimestega võrdne õigus kohtus olla esindatud**,“ arvab ta. ([4](#_Loomade_õigused_ja))

2008. a. oli ainult ühes Šveitsi maakonnas loomade advokaat. 2010 oli **rahvahääletusel**, kas kõik Šveitsi maakonnad peaksid palkama (riigi raha eest) loomade advokaadi. See idee ei läinud läbi. **Paralleele võib tuua ajalooliselt allasurutud ühiskonnagruppidega**, näiteks naised, seksuaalvähemused, puuetega inimesed. Ka neile räägitakse, et nende probleemid ei ole võrreldes nälgivate laste, pensioni või ühistranspordi olukorraga üldse olulised. Riigil on alati põletavamaid probleeme kui seista kellegi õiguste eest. Loomõigused on tihedalt seotud inimõigustega.

#### Loomakaitse *versus* loomaõiguslus

**Loomakaitse** - loomadele tekitatavate **kannatuste tunnistamine** ning püüd neid humaanse kohtlemise kaudu **vähendada** ja loomade **heaolu suurendada**, kuid selle lähenemisviisi eesmärgiks **ei ole loomade ekspluateerimine täielikult lõpetada**. ([11](#_Loomade_õigused_ja))

**Loomade ekspluateerimine** on nende **kasutamine** inimese vajaduste rahuldamiseks.

**Inimese vajaduste rahuldamiseks kasutatavaid loomad:** karusloomad, veeloomad, põllumajandusloomad, katseloomad, meelelahutusloomad, metsloomad, lemmikloomad.

**Loomaõiguslus** mõistab hukka **igasuguse loomade ärakasutamise** (**sealhulgas valutu tapmise**), sest loomadki on iseseisvad olendid, kel on teatavad õigused (näiteks **õigus elule**). ([11](#_Loomade_õigused_ja))

Loomõigustega peetakse silmas, et igale liigile oleksid kindlustatud talle **liigiomased õigused**. Näiteks on mõttetu anda kalale õigust jalutamas käia.

## Seos naisõiguslusega

Tänapäeval ei vaidlusta vist keegi väidet, et **naised ja mehed on võrdsed**. Kui briti naisõiguslane [Mary Wollstonecraft](http://en.wikipedia.org/wiki/Mary_Wollstonecraft) (1759–1797) avaldas 1792.a. raamatu „Naiste õiguste kaitseks“, vastas talle briti mõtleja [Thomas Taylor](http://en.wikipedia.org/wiki/Thomas_Taylor_%28neoplatonist%29) (1758–1835) anonüümse traktaadiga „Loomade õiguste kaitseks“, mille eesmärk oli näidata **naiste õiguste absurdsust**. ([7](#_Loomade_õigused_ja))

Ajalooliselt on **valge europiidne heteroseksuaalne mees** olnud ainuke, kel on isiksus, hing, tahe jt inimlikud omadused. Kõiki, kes ei kuulu valge mehe kategooriasse võime paigutada koondnimetuse alla **Teised**. **Naised, mustanahalised, loomad, linnud jne olid Teised. Laiemalt- kogu loodus oli Teine.** ([10](#_Loomade_õigused_ja))

Mõtlejad **Platon** (vanakreeka), **Bacon** (Inglismaa 1561-1626), **Weininger** (Saksamaa 20.saj algus) ja paljud teised on **instinkte** omistanud naisele, kes mehe suhtes on **metsik loodus**, mida peab taltsutama. Siit tuleneb sarnasus suhtumises naistesse ja loomadesse, laiemalt loodusesse. **Inimesel oleks justkui õigus loodust taltsutada ja orjastada**, kusjuures ennast arvab ta loodusest välja, kellekski, kes seisab loodusest kõrgemal, **looduse krooniks**. Kuhu see planeedi on viinud, teavad kõik.

**Natsi saksamaal oli Aaria rass „õige“ ja juudid Teised**. Kummalisel kombel kuulutati natsi saksamaal ka **loomad aarialastega võrdseks** ja tehti ranged loomakaitseseadused. Näiteks **keelustati loomkatsed**. Vahe „õige“ rassi ja Teiste vahel seisneb selles, et Teised allutatakse hingetu ja teadvusetu asja staatusesse, keda orjastatakse ja ekspluateeritakse „õige“ rassi poolt. Teisel on ainult nii palju väärtust, kuivõrd temast orjapidajale tulu tõuseb. Heaks paralleeliks on ulmekad, kus tulnukad inimrassi peal teaduslikke katseid teevad, ignoreerides nende valu ja piinu.

### Aju

Ajaloos on paljud suured mõtlejad väitnud, et **naistel** **puudub hing**, kuid samuti on püütud tõestada, et **naistel on väiksem aju**. Nii püüti seletada naiste alaväärsust, võrreldes meestega. Arvesse ei võetud, et **naistele oli kõrghariduse omandamine keelatud**. Sedamööda, kuidas inimõigused on arenenud, on ka teadlased naiste aju aina paremas valguses näidanud. Teaduse tulemused sõltuvad sageli ühiskonna ja teadlaste endi ootustest ja eelarvamustest. Naiste ja meeste ajusid võrreldes on leitud vastuolulisi andmeid. „Naiste ja meeste aju on uuritud 150 aastat ja kuigi olulisi erinevusi pole leitud, ei kao lootus neid leida.“ ([14](#_Loomade_õigused_ja))

Tänapäeval on levinud seisukoht, et **naiste ja meeste aju on sarnasem kui varem arvati**. Nüüd on fookus naistelt loomadele nihkumas ja **uuritakse loomade aju**. Küsimuseks on, **millised loomad mil määral tunnevad valu ja emotsioone**. ([33](#_Loomade_õigused_ja)) **Descartes** väitis 17.saj, et loomad, linnud (mitteinimesed) on keerulised **masinad**: nad näevad, kuulevad, kombivad jne aga neil **puudub teadvus** ja seega ei tunne nad valu ega hirmu jne. See mõttekäik jäi kauaks juhtima ning loomade julma ära kasutamist ja kohtlemist õigustama. ([7](#_Loomade_õigused_ja))

#### Taimetoitlastel on väiksem aju?

Arst **Barry Groves** väidab, et **veganite aju tõmbub vitamiinide ja mineraalainete puudusel kokku ja et puhas taimetoit põhjustab ärrituvust ning irratsionaalsust**. ([5](#_Taimetoitlus))

Samades puudustes süüdistati **naisi, mustanahalisi, seksuaal- ja teisi vähemusi** juba sajandeid tagasi: suutmatus ratsionaalselt mõelda, liigne emotsionaalsus, väiksem aju kui (hetero)meestel jne.

Saksa filosoofiatudeng **Otto Weininger** kirjutas 20. sajandi hakul raamatu **„Sugu ja iseloom”**. Selle järgi paiknevad naiselikkus ja mehelikkus skaalal, mille ühes otsas on absoluutne naine ja teises otsas absoluutne mees.

**Absoluutne naine** on loomalik olevus, kel puudub võime mõelda, armastada, puudub mälu, moraal ning tahtejõud. Küll aga on tal sugutung, instinktid, vaistud ja võime meenutada igapäevaseid pisiasju.

**Absoluutne mees** on jumala sarnane geenius, kelles on inimlikku lihalikkust väga vähe säilinud. Naine saab endaga tööd tehes muutuda mehe sarnaseks, kuid isegi sel juhul on kõige viletsam mees temast ikka üle (Weininger 1903). ([14](#_Loomade_õigused_ja))

Kui tänapäeval tundub meile normaalne, et naistel on õigus valimas käia, kõrgharidust omandada, elukutse valida, otsustada, kas ta lapsi tahab jne, siis 200 a. tagasi peeti seda naeruväärseks. Kui praegu peetakse enamikes riikides loomade õigusi naeruväärseks, on lootust, et needki kunagi normaalsed tunduvad ja praegusest perioodist räägitakse õudusega kui barbarite ajastust, mil loomi kasvatati ja tapeti toiduks ning moodsate kasukate tegemiseks.

Objektiivne vaatlus ei pruugi peegeldada tõelisust. Nii ei anna aju uurimine meile tervikpilti uuritavast subjektist. Valgustusaegset mõtet nagu „loomadel on ainult instinktid“ tuleks võtta kui ainult üht näidet, kuidas subjekti objektistatakse.

#### Kaks näidet objektiivsest vaatlusest

1. Prantsuse ulmekas: välised vaatlejad otsustasid, et inimesed ei ole mõistusega olendid, sest nad ehitavad oma linnu seismiliselt aktiivsetesse piirkondadesse - mõistusega olendid oleksid kiiresti aru saanud, et sealseid katastroofe ei saa vältida ja ära kolinud. Inimesed aga käituvad ainult jäljendades, seega nad ehitavad nüri järjekindlusega oma linnu jälle üles.
2. Teadlased tegid selgeks, miks autod mööda linna edasi tagasi sebivad. Selgus, et neid peibutavad punased tuled. Nii kui kuskil punast tuld näevad, jäävad seisma ja tuld vaatama. Kui tuli roheliseks läheb, lähevad otsivad ruttu uue punase tule, mille taha seisma ja vaatama jääda.

## Speciesism

**Speciesism** - liigikuuluvuse järgi tehtav eelistus või diskrimineerimine, lugupidamatus või sobimatu hoiak **inimliiki mitte kuuluvate** olendite elu, vajaduste, väärikuse ja õiguste suhtes. Võrdne **seksismi ja rassismiga**.

**Richard D. Ryder**, briti psühholoog leiutas mõiste *speciesism* 1970 a. **VANNIS[[1]](#footnote-1)**. Vann on ideaalne paik geniaalseteks sähvatusteks.

Richard D. Ryder hakkas loomade õiguste eest võitlema 1960tel, nähes **laboris** töötades, **katseloomade** kannatusi.

**Richard D. Ryder: „speciesism** on nagu rassism või seksism – eelarvamused rajatakse asjasse mittepuutuvatele **füüsilistele erinevustele.**“.

Ta leiutas isikliku filosoofilise doktriini, nimetades selle **painismiks**. (pain ing. k valu). Õigused peavad lähtuma ainult **üksikindiviidi valust**, sest valu tunneb igaüks individuaalselt ja oluline pole kasu suurus, mida massid saavad üksikindiviidi kannatustest. **Moraalne kaitse rakendub kõigile, kes on võimelised valu tundma, hoolimata nende rassist, liigist, rahvusest, soost, usust jne.** [(16)](#_Loomade_õigused_ja)

Ühiskonnas, kus vägivallatuse ja võrdsuse idee ei ole veel kõigile jõukohane, tuleb need vormida **seadusteks**, mille täitmata jätmisel saab **karistada**.

## Loomakaitseseadused

Loomade kohtlemise teemal on diskuteeritud juba **antiikajal**. Ideel, et inimene võib loomi oma huvidele allutada, on kaks lähtekohta:

1. Piibel ütleb, et inimene valitseb kõigi loomade üle.
2. Loomad ei räägi ja pole sama intelligentsed nagu inimesed. ([7](#_Loomade_õigused_ja))

Punkt üks on **usuküsimus**, seega ei kuulu arutluse alla. Punkt kaks on **absurdne**, sest selle järgi võiksime ka beebisid, lapsi, puuetega inimesi ja rauku kohelda nagu loomi. Pealegi on **loomad mõnes valdkonnas inimesest intelligentsemad**: rändlindude orienteerumisvõime, kiskjate füüsilised ja meelelised võimed jne.

**19. saj** tekkisid tänapäevases mõistes loomakaitseseadused.

### Loomade viis vabadust:

1. Vaba näljast ja janust
2. Vaba ebamugavusest (elukeskkond peab olema liigiomane)
3. Vaba vigastustest, valust ja haigustest (ärahoidmine ning vajadusel kiire sekkumine ning ravi)
4. Vaba hirmust ja kannatustest
5. Vabadus väljendada liigiomast käitumist ([17](#_Loomade_õigused_ja))

**Need on loomakaitsjate, mitte loomõiguslaste seisukohad**. Nagu öeldud, pooldavad **loomõiguslased** **loomadele totaalset vabadust**, mis tähendab, et kodulooma ja lemmiklooma pidamine hääbuks, sest loomad valiksid vabalt, kus nad elavad, mida söövad jne. **Praegu on loom inimese omand, tulevikus oleks loom iseseisev indiviid**, kes elaks koos inimesega omal vabal tahtel. Tulevikus ei ütleks keegi, et ta võttis koera vaid pigem, et koer otsustas tulla tema juurde elama, aga kauaks ta jääb, ei oska öelda.

### Lühike ülevaade ajaloost

**Richard Martin** kirjutas **Iirimaal** **1822** Martini akti (ing.k. **Martin's Act)** ja see oli maailma esimene põhjalikum loomakaitseseadus. Esimesed katsed loomakaitsemõtteid avaldada või -seadusi teha, **naerdi julmalt välja**. Richard Martini hüüdnimeks sai **Humanity Dick**.

Esimene, keda selle seaduse järgi trahviti, oli eeslit peksnud juurikamüüja **Bill Burns**. Humanity Dick nägi, et kohtunikud on teema suhtes ükskõiksed, lasi **eesli kohtusse tuua**, näitas looma vigastusi ja **võitis**. ([9](#_Loomade_õigused_ja))

**1890.a.** alates hakkas loomade kaitse **hääbuma**, sest seda peeti inimlike omaduste omistamiseks loomadele, **antropomorfismiks,** mis kuulutati **ebateaduslikuks**. Loomi nähti kui **masinaid**. Näiteks **Ivan Pavlov, Pavlovi refleks**- loomadel on ainult refleksid ja instinktid. Mõjutused tulid 17.saj. **Descartesi** filosoofialt**.**

**Natsi saksamaa** andis 1930tel välja esimese range loomakaitseseaduse maailmas. Samal ajal hakkas loomakaitse ka **Eestis** jalgu alla võtma. Sellest kirjutati ja koostati seadusi.

**Peale 2. maailmasõda saabus jälle teaduslik ajastu**, kus loomade õigused taandarenesid. **Intensiivfarmid, karusnahafarmid ja teadus** hakkasid aina julmemal moel loomi massiliselt ära kasutama.

Samal ajal **Indias** võis **lehma vigastamise** eest saada **eluaegse** vanglakaristuse, jalakäija tapmise eest aga **kolm kuud**.

**1960**.a. loodi Inglismaal **Oxfordi grupp**. See koosnes Oxfordi ülikooli intellektuaalidest, kes hakkasid märkama loomade massilist ekspluateerimist. Kirjutati raamatuid ja artikleid.

Feminist ja patsifist, kirjanik ja loomõiguslane **Brigid Brophy** kirjutas: „**Meile tundub uskumatu, et Kreeka filosoofid tunnetasid õige ja vale küsimust nii sügavuti, kuid jätsid sellegipoolest märkamata, et orjapidamine on ebaeetiline. Võib-olla 3000 a. pärast tundub meile sama uskumatu, et me ei märka praegu loomade orjastamise ebamoraalsust.“.**

**1970test** kogus loomakaitse ja loomõiguslus hoogu. Tekkis palju ühinguid ja liite.

**1975** ilmusloomõigusluse **tähtteos „Loomade vabastamine“ (Animal Liberation), autor Peter Singer**, kes võrdleb loomade vabastamist naiste vabastamisega. See raamat tekitas filosoofides massilist huvi loomõiguste vastu.

**2001. a. seisuga oli 20.a. jooksul kirjutatud loomõigustest rohkem kui 2000 a. vältel enne seda.**

Pärast seda tekkis erinevates riikides palju loomõiguste rühmitusi, üks neist **Loomade vabastusrinne**, kes korraldas aktiivseid sekkumisi loomade orjastajatele. ([7](#_Loomade_õigused_ja))

**Loomade Vabastusrinde deklareeritud eesmärgid on**:

* vabastada loomi kohtadest, kus neile saab osaks [väärkohtlemine](http://et.wikipedia.org/w/index.php?title=V%C3%A4%C3%A4rkohtlemine&action=edit&redlink=1), näiteks [laboratooriumidest](http://et.wikipedia.org/wiki/Laboratoorium), [suurfarmidest](http://et.wikipedia.org/w/index.php?title=Suurfarm&action=edit&redlink=1) ja karusnahafarmidest, ning paigutada nad headesse kodudesse, kus nad saavad elada loomulikku, ilma kannatusteta elu;
* tekitada majanduslikku kahju neile, kes lõikavad kasu loomade kannatustest ja ekspluateerimisest;
* paljastada jubedused ja metsikused, mis kinniste uste taga loomadele osaks saavad, sooritades mittevägivaldseid otseseid sekkumisi ja vabastamisi;
* võtta tarvitusele kõik ettevaatusabinõud, et mitte kahjustada loomi (sealhulgas inimesi).
* Kuigi Loomade Vabastusrinde eesmärgid näevad ette üksnes mittevägivaldset otsest sekkumist, on selle asutaja Ronnie Lee kirjutanud: **"Loomade vabastamine on äge võitlus, mis nõuab täielikku pühendumist. Mõlemal poolel saab olema vigastusi ja tõenäoliselt ohvreid. See on kurb, kuid kindel."** ([11](#_Loomade_õigused_ja))

### Loomadele inimõigused

**2008 taheti Hispaanias anda inimahvidele inimõigused**. Seadus oli juba parlamendis arutlusel, see kiideti heaks, kuid millegipärast ei ole veel jõustunud. [**The Nonhuman Rights Project**](http://www.nonhumanrightsproject.org/overview/) **töötab selle nimel, et anda loomadele inimõigused, alustades inimahvidest, delfiinidest ja elevantidest, lõpetades tulevikus kogu loomariigiga.**

Sellega tahetakse **kaotada lõhe inimeste ja loomade vahel**. Inimahvid on osadest inimestest targemad, neil on inimestega 99% sama geneetiline kood ja see muudab nende ebavõrdse kohtlemise ebamoraalseks. Paljud arvavad aga, et samas peaks andma siis ka teistele loomadele inimõigused. Osad loomõiguslased on seisukohal, et loomadel on vaid üks õigus: **õigus mitte olla omatud, ehk kellegi omand**. Siiamaani on ajaloos neid koheldud nagu **elutuid asju** (ing. k mitte she, he vaid it), kuigi on selgelt tõestatud, et loomad sageli ületavad selgelt teatud osa inimesi nii ratsionaalsuselt, eneseteadvuselt kui ka emotsionaalsetelt. ([28](#_Loomade_õigused_ja), [33](#_Loomade_õigused_ja))

**Kui intelligentne peab olema, et saada inimõigused, kui sul on looma välimus?** Kas nagu 3-aastane, nagu 5-aastane või nagu 25-aastane? Me ei saa intelligentsusest lähtuda, sest kui **inimesi kaitsevad inimõigused, hoolimata nende IQ tasemest, miks loomade puhul teisiti peaks olema?** Lähtuma peaks hoopis sellest, et kõigil on võrdne õigus planeedil elada, ilma et keegi teda oma huvides orjastaks. 21. saj on kõik inimesed sündides automaatselt inimõigustega kaitstud ja loomadega peaks olema samuti. ([13](#_Loomade_õigused_ja))

Ettekande alguses mainitud haugi IQ- taset ei mõõdetud, ometi oli tal minu meelest täielik õigus seaduslikule kaitsele, sest ta oli kannatanud tugevat valu ning stressi ja selle tagajärjel hukkunud.

## Tapmine

**Igal aastal tapetakse maailmas üle 50 biljoni looma.**

<http://www.youtube.com/watch?v=NV-0rTaJiWw> tundub, et selles videos näidatakse lihatehnoloogia tudengitele lehma tapmist. Üks tudeng ehmub ja on minestuse äärel, kui näeb, et loom veretustamise ajal liigutab. Mida järeldame?

**Tapmine ei ole inimesele loomuomane tegevus. Selleks peab end kokku võtma.**

**Kuidas saab liha söömine loodusseadus olla, kui elu võtmine on nii raske?**

Nagu öeldud, püüavad loomakaitsjad loomade kannatusi miinimumini viia. Selliseid loomakaitseliite on maailmas väga palju. Nii on paljudes riikides vastu võetud seadused, mis **keelavad loomadele kannatuste põhjustamise, kuid ei keela nende tapmist söögiks.**

### Seadus ja tegelikkus

EL seaduse järgi tuleb **loomad enne tapmist uimastada ning nende kõri tuleb läbi lõigata, enne kui nad jõuavad teadvusele tulla**. Et loomad **asjatuid piinu ei peaks kannatama, püütakse neid tappa humaanselt (Humane killing ing.k).** Samasugused seadused on vastu võetud ka **väljaspool EL, näiteks USA-s**. Seevastu **Hiinas** **puuduvad loomakaitseseadused täielikult.**

### Nõuded looma uimastamise, tapmise ja hukkamise ning selleks kasutatavate vahendite kohta

#### ****§ 2.**** Looma uimastamine, tapmine ja hukkamine

**Looma tuleb säästa igasugustest välditavatest füüsilistest ja vaimsetest kannatustest tema uimastamiseelse liikumise piiramise ning uimastamise ja veretustamise või hukkamise ajal.**

#### ****§ 5.**** Lubatud uimastamismeetodid

 Lubatud uimastamismeetodid on:
 1) uimastamine poltpüstoliga otsmikuluud läbival viisil;
 2) uimastamine ajupõrutuse tekitamisega ehk otsmikuluud mitteläbival viisil;
 3) elektriline uimastamine;
 4) uimastamine süsinikdioksiidi manustamisega (gaasikamber, holokaust).

#### ****§ 12.**** Looma veretustamine

1. Veretustamist tuleb alustada **võimalikult kiiresti** pärast uimastamist ja see peab olema kiire ja täielik. Igal juhul tuleb loom veretustada **enne** tema teadvusele tulekut.

**Järgnevalt on antud sekundite arv, mille jooksul peale uimastamist loomal kõri läbi tuleb lõigata, et ta teadvusele tulla ei jõuaks. Sekundite arv erineb uimastamise meetodist sõltuvalt.**

 (2) Kui loom on uimastatud **poltpüstoliga**, peab veretustamist alustama **60 sekundi jooksul** uimastamisest. Sarvedega lamba ja kitse, keda on uimastatud pea kuklapoolelt, veretustamine peab algama **15 sekundi jooksul** uimastamisest.

 (3) Kui looma on uimastatud **elektriliselt või ajupõrutuse tekitamisega** ehk otsmikuluud mitteläbival viisil, tuleb veretustamist alustada **20 sekundi jooksul** uimastamisest.

 (4) Kui loom on uimastatud **süsinikdioksiidiga**, peab veretustamist alustama **60 sekundi jooksul** uimastamisest. [(1)](#_Seadused)

### Tegelikkus

Seadused **rahustavad** meid maha ja kasutavad retoorikat, mis tekitab **illusiooni**, et loomade hukkamine on kiire, valutu ja loomad ei saa arugi, enne kui on surnud. Seadusi püütakse pidevalt parandada, et need kõlaksid **poliitiliselt korrektselt**.

Näiteks: **15)** paragrahvi 13 lõikes 2 asendatakse sõna «**tappa**» sõnaga «**hukata**»;

**24)** paragrahvi 23 lõike 2 esimeses lauses asendatakse sõna «**tapmist**» sõnaga «**veretustamist**»; [(2)](#_Seadused)

Selle asemel, et öelda: loom lüüakse raske esemega uimaseks ja tema kõri lõigatakse läbi, öeldakse: loom uimastatakse, hukatakse ja veretustakse.

**Humaanne hukkamine kõlab silmakirjalikult. Omakasu eesmärgil kelleltki vastu tahtmist elu võtmine ei ole humaanne, isegi kui tuimestamine ja muud protseduurid viiakse läbi seaduslikult.**

Tarbijat uinutatakse **nunnude reklaamidega**, kus põrsad ise tahavad, et neid ära söödaks ja lehmad jalutavad vabalt aasal. Tegelikult on liha- piima- ja munatööstus tihti loomadele nagu maapealne põrgu.

### Vead, mis võivad tekkida loomade „humaansel“ hukkamisel

Igal aastal lõigatakse Euroopa Liidus **hooletu tuimestamise** tõttu kõri läbi **miljonitel täie teadvuse juures oleval loomadel ja lindudel.**

#### Lehmad

Pikka aega arvati, et kogu vere kehast välja pumpamiseks peab looma süda kõri läbilõikamise ajal lööma, ent hiljuti teostatud uuringute põhjal on selgunud, et looma kehasse jääva vere kogus ei olene sellest, kas looma süda veretustamise ajal lööb või mitte, sellest ei olene ka liha kvaliteet. ([3](#_Loomade_õigused_ja))

**Poltpüstol uimastab looma, aga ei tapa teda**. Kui uimastamise ja kõri lahti lõikamise vahele jääb liiga pikk **ajavahemik**, tuleb lehm enne **teadvusele**, kui ta tapetakse. See tähendab lehmale aeglast ja piinarikast surma, milles on võimalik ka ise veenduda, vaadates salaja filmitud tapamaja kaadreid. Seaduste täitmine oleneb tapamaja töötajatest, sest keegi ei kontrolli, kuidas nad tegelikult loomadesse suhtuvad. Poliitiliselt on kõik korrektne.

#### Sead

Sigu tapetakse tavaliselt 4-7 kuu vanuselt, uimastades nad kas **gaasikambris** või **elektrilöögiga** ja seejärel kõri läbi lõigates. Tegelikkuses ei sure suur hulk sigu elektrilöögist, kuna elektroodid paigutatakse pähe lohakalt, ja seepärast tulevad paljud sead tapmise ajal **teadvusele**. <https://vimeo.com/1321076> **Loomalapsed** võivad mõnes tapamajas oma ema tapmist pealt näha. See tekitab neis tundlikes loomades tugevat stressi.

#### Kanad

Igal aastal lõigatakse Euroopa Liidus **hooletu tuimestamise** tõttu kõri läbi kuni **40 miljonil täie teadvuse juures oleval linnul.** ([28](#_Loomade_õigused_ja))

Kui linnud saadetakse tapamajja, veetakse neid jalgadest. Tapamajas viib automatiseeritud liin pea alaspidi rippuvad kanad kõigepealt **galvaanivanni**, kus neid lüüakse **elektrivooluga** ja nad kaotavad teadvuse (see võimaldab kergemini neid kitkuda), seejärel mehhaniseeritud lõikuri juurde, mis **raiub neil pead otsast**. Umbes 1,5 minutit pärast seda, kui lindude veri on lastud, suunatakse nad edasi keeva vee vanni, mis kergendab nende kitkumist. Väga sageli **riputatakse linde valesti** ja seepärast neid ei uimasta elektrilöök või lõikur ei raiu neil pead otsast ning **hulk linde keeb elusalt**. ([2](#_Taimetoitlus))

#### Karusloomad

Euroopa karusloomad hukatakse sageli Hiinas, kus loomakaitseseadused puuduvad. Seal **nülitakse loomad elusalt**, neil **raiutakse jäsemed maha** ja visatakse hunnikusse surema. See on odavam, kui humaanne hukkamine EL-s. ([29](#_Loomade_õigused_ja))

Veebis on küllalt materjale eelmainitud julmustest.

## Loomad intensiivpõllumajanduses

Tänapäeval usuvad paljud, et **isegi, kui loomad paratamatult lõpuks hukatakse, on nad ära teeninud liigiomase elu.** See tähendab, et kanad saavad liivavanne võtta, sead tuhnida, lehmad aasal mäletseda jne. Suurtootmises aga on see **võimatu**.

Intensiivtootmise korral peetakse koos **väga suurt hulka loomi ja linde** (piimalehmi, lihaveiseid, sigu, kanu). Peamine eesmärk on saada loomade pealt **ärilist kasumit** – toota võimalikult palju ja võimalikult **odavalt**. Rahaline kokkuhoid saavutatakse aga loomade heaolu hinnaga. Intensiivtootmise korral ei ole loomadele ja lindudele võimaldatud isegi mitte **kõige elementaarsemaid elamisvõimalusi**.

**Kanad** ei saa kogu elu jooksul **kordagi tiibu sirutada ega õues siblida**. Broilereid toidetakse söödaga, mille puhul tekib suur **kaalutõus**. Nende **jalaluud murduvad** ja nad surevad janusse, kuna ei suuda kõndida veeanumani.

Et **lehm** pidevalt piima annaks, peab ta igal aastal vasika sünnitama. Piimalehmi viljastatakse suure metallist tokiga, mida inglise keeles nimetatakse õigesti ja täpselt **vägistamise piinapink** ehk **rape rack. Vasikas võetakse emalt ära ja isased vasikad tapetakse**. Vasikale mõeldud piima joovad ära inimesed.

USA-s kasutatakse julma meetodit, et saada õrn vasikaliha ehk **gurmee**: vasikat hoitakse 3-18 nädalat nii väikeses sulus, et ta ei saa ümber pöörata. Lihaste areng peatub ja tulemuseks on roosa, pehme liha. EL-s on see keelatud. ([30](#_Loomade_õigused_ja))

Samas vaimus toimub ka sea-, vuti-, karusloomade ja teiste kasvatus.

### Seaduserikkumised

Kuna intensiivtootmise eesmärk on toota võimalikult palju ja võimaliku väikese kuluga, arvestamata seejuures loomade huve, leidub kogu maailmas rohkesti juhtumeid, kus inimesed on loomi **julmalt väärkohelnud.** Kuna riiklik järelevalve ei ole eriti tugev, tuleb tihti ette koguni **seadusega määratud miinimumnõuete julma rikkumist ning töötajate poolset jõhkrat vägivalda loomade suhtes.** ([30](#_Loomade_õigused_ja))

**74 EL intensiivfarmi salajane uurimus kinnitab, et neis kõigis koheldi loomi seadusevastaselt**. Vastsündinud põrsastel lõigati **valuvaigisteid kasutamata** maha sabad ja kihvad, isased põrsad kastreeriti jne. Sead peavad elama külmal ja märjal betoonpõrandal ega saa iial õue. Videoklipis näeme ka vabapidamisel sigu, kes saavad õues ringi joosta ja tuhnida. ([22](#_Loomade_õigused_ja))

UK on olnud ajalooliselt loomõigusluse eestkõneleja. **Näiteks on seal loomkatsed keelatud alates 1998.** ([20](#_Loomade_õigused_ja))

Seda suurem oli ehmatus, kui **2008 a tapamajades salakaameratega läbi viidud uurimus paljastas maapealse põrgu**. Loomi peksti iga päev, löödi näkku, nõrkenud sigu lohistati mööda maad jne. Tuimestamine enne tapmist oli ebapiisav. ([21](#_Loomade_õigused_ja))

Ühe uurimusega avastati **vasikaootel lehmade veresaun**. Viimaseid kuid tiineid lehmi saadeti tapale, sest farmerid saavad iga lehmakilo pealt raha.

Arvatakse, et **loode sureb alles siis, kui lehm on juba surnud** ja soolikad välja võetud. Loote surm on väga pikk ja piinarikas. ([31](#_Loomade_õigused_ja))

**Kirjeldus:**

**Gabriele Meurer**, endine loomaarst: "See, mis praegu Briti tapamajades toimub, on skandaalne. Vahel, kui need olevused reas ripuvad ja verest tühjaks jooksevad, on näha sündimata vasikaid nende sees müksimas. Olen VET arst, kuid teha ei saa midagi. Sündimata vasikaid seaduse mõistes ei eksisteeri. Ma lihtsalt pidin seda tegevusetult vaatama ja vait olema. See murdis mu südame. Tundsin end kriminaalina. Lahkusin lihahügieeni teenistusest ja riigist: totaalselt vaba pettekujutlustest ja täidetud vastikusega.“ ([21](#_Loomade_õigused_ja))

### Seos loomade vastase vägivalla ja perevägivalla vahel

On avastatud **seos loomade vastase vägivalla ja perevägivalla vahel**. Kes loomadele tahtlikke kannatusi ja surma põhjustab, see tõenäoliselt käitub vägivaldselt ka oma pereliikmetega. Enamik sarimõrvareid on silma paistnud loomade jõhkra piinamisega juba lapsepõlves. ([6](#_Loomade_õigused_ja))

## Keskkonnamõjud

**Intensiivtootmisele iseloomulik vägivald pole mitte suunatud ainult loomadele vaid kogu planeedile.**

ÜRO Toitlustus- ja Põllumajandusorganisatsioon (FAO, inglise k *Food and Agriculture Organization*) hoiatab, et **järsk lihatarbimise suurenemine avaldab keskkonnale tugevat mõju.** Hiljuti ilmunud [raporti](http://www.fao.org/docrep/010/a0701e/a0701e00.HTM) järgi **toodab loomakasvatussektor rohkem kasvuhoonegaase kui kõik veovahendid (autod, lennukid, rongid jne) kokku.**

**„Me peame mõistma, et püüd jätkata lihapõhist põllumajandust ning peamiselt karnivoorset dieeti on ökoloogiline enesetapp.“ (Michael W. Fox, Inhumane Society).** Fox on loomaarst ja tuntud raamatute poolest, mis on bioeetikast ja loomadest. Ta on US Humane Society asepresident. ([8](#_Taimetoitlus))

#### Kütusekulu

Selle asemel, et ise vilja tarbida, söödetakse seda loomadele – see on ebatõhus toitumisviis, sest **ühe kalori loomse toidu** saamiseks kulub tootmisprotsessis kokku **11 korda** rohkem fossiilseid kütuseid kui **ühe kalori taimse toidu** saamiseks.

#### Veekulu

Ühe kilo teravilja tootmiseks on vaja **200 liitrit** vett, seevastu ühe kilo liha tootmiseks **20 000 liitrit vett**.

#### ****Ülemaailmne näljahäda****

**Igal aastal tapetakse toiduks umbes 60 miljardit maismaalooma.** Nende toitmiseks kulub **rohkem vilja kui kogu inimkonna toitmiseks kokku**. Samal ajal, kui kariloomad nuumamise tõttu järjest suuremaks kosuvad, **sureb iga päev vähemalt 24 000 inimest nälga**. ([8](#_Taimetoitlus))

## Vabalt kasvatatud loomad

Inglise keeles: "Humane," "Compassionate," "Cruelty-free," "Cage-free," "Free range," "Pasture-raised," "Organic," or "Animal-friendly."

Eesti Päevalehe andmetel leidub **Eestis mahesigu alla tuhande**, sigade koguarv on 362 200. **2010 avati mahesigala Käreveres**.

Intensiivfarmide ühe alternatiivina kasutatakse loomakasvatuses vaba- ja mahepidamist. Eestis reguleerivad põllumajandusloomade pidamist kahte tüüpi eeskirjad:

* üldised loomapidamisnõuded (vastavalt liigile), mida rakendatakse peamiselt intensiivtootmises ning mõne liigi osas ka vabapidamises
* mahepidamisnõuded

Mahepidamise korral peab loomadel ja lindudel olema võimalik viibida õues paikneval **jalutusalal**. Taunitav on aga see, et vähim ühe elusolendi kohta lubatud pindala on **liiga napp** ning suure osa siseruumi pinnast võib moodustada **võrk- või restpõrand** nagu intensiivtootmiseski, mis **tekitab jalahädasid ning võtab sigadelt võimaluse tuhnida ja kanadel siblida.**

**Ühtlasi ei keela mahepidamisenõuded rakendada intensiivtootmises tuntud valulikke, ilma tuimestuseta tehtavaid protseduure**, näiteks tibude nokkade lõikamist ja isaste seapõrsaste kastreerimist. Vabapidamise eeskirjad **ei nõua aga kõikidele loomadele isegi mitte õue pääsemise võimalust.**

Ka vaba- ja mahepidamine on eelkõige kasumile orienteeritud ettevõtmine ning seetõttu jääb loomade-lindude elu üsna lühikeseks. Nad saadetakse tapamajja (talus tapetakse loom mõnikord ka kohapeal), mis põhjustab neile tundlikele elusolenditele hirmu ja kannatusi. ([32](#_Loomade_õigused_ja))

**Ükskõik, kui mahedalt püüame loomi kasvatada ja tappa, jääb see ikkagi loomade ekspluateerimiseks.**

**Kõigi elud on võrdsed. Looma elu ei ole inimelust tühisem.**

## Mida teha?

* Tarbida **vähem** liha. Näiteks lihavabad esmaspäevad jne.
* **Boikoteerida** intensiivmeetodil saadud liha ja toetada mahepõllumajandust (kontrolli ise üle koha peal, kuidas loomi peetakse).
* Oodata, kuni **laboriliha** müügile jõuab. 2012.a. ennustati juba laboriburgerit, aga see on veel liiga kallis ja pole teada, kuidas maitseb. ([6](#_Taimetoitlus))
* Hakata taimetoitlaseks on **kindlaim** viis maailma paremaks muuta.
* Hakata veganiks on **parim**, mida indiviid teha saab. Võimalusel välistada loomsed tooted: toit, kosmeetika, riietus, boikoteerida loomaaedu, tsirkuseid jms. Eestikeelset lisainfot valikute kohta: <http://loomakaitse.ee/?q=node/1078>

### Kas puhas taimne toit sobib inimesele?

Teadlased vaidlevad taimse ja loomse toidu omaduste ja mõju üle. Uurimuste tulemused on vasturääkivad. Toon ära üheks toitumise autoriteediks peetava organisatsiooni, **Maailma Terviseorganisatsioon** WHO seisukohad:

**Maailma Terviseorganisatsioon** (*World Health Organization*, WHO) avaldas 1990. aastal [raporti](http://www.who.int/nutrition/publications/obesity/WHO_TRS_797/en/index.html) (millele ilmus 2003. aastal ka samanimeline [järg](http://whqlibdoc.who.int/trs/WHO_TRS_916.pdf)) ennustas juba tollal laialdast **vähki haigestumist**, mida põhjustab eelkõige liha suur osatähtsus lääneriikide toidulaual, [lk 157](http://whqlibdoc.who.int/trs/WHO_TRS_797_%28part2%29.pdf)

**WHO kritiseeris valitsusi**, et need rõhutavad liha- ja piimatoodete vajalikkust, ning nõudis tungivalt, et **riiklikul tasandil seataks siht taimse menüü suunas ja jäetaks loomsed saadused tagaplaanile**, [lk 160 p15](http://whqlibdoc.who.int/trs/WHO_TRS_797_%28part2%29.pdf) [(1)](#_Taimetoitlus)

Hispaania arst **George D Pamplona-Roger** väidab, et lihas leidub aineid, mis tekitavad **sõltuvust** ja seepärast on liha söömisest raske loobuda. Ta väidab, et mitte mineraalid, valgud ega vitamiinid pole põhjuseks, miks liha armastame ja vajame vaid hüpoksantiin, insosiin- ja guanüülhape. Need ained sarnanevad kohvis ja kakaos leiduvate stimulantidega, mis tekitavad sõltuvust. Kui me enam neid ei saa, tekib ilmaoleku tunne. Lihast ei tohiks loobuda järsult vaid aegamööda vähendades, nii on ärajäämanähud väiksemad. ([3](#_Taimetoitlus))

### Saa tuttavaks: Big Bald Mike, maadleja

Maailma üks tugevaim vegan elab toortoidul.

Ta väidab, et taimetoitlaseks hakkas ta peale seda, kui nägi lihatootmise julmusi paljastavaid filme ning veganiks siis, kui nägi lisaks ka piima- ja munateemalisi paljastavaid filme. ([1-4](#_Earthlings)) Ta kinnitab, et tal on palju energiat, hea tervis, hea tuju, palju jõudu ning tunne, et teeb lõpuks midagi head. ([9](#_Taimetoitlus))

### Hea uudis Ameerikast

Sedamööda, kuidas ameeriklaste silmad on avanenud põllumajandusloomade julmale kohtlemisele ([1-4](#_Earthlings)), on **liha tarbimine aeglaselt vähenemas**. [Uusima uurimuse](http://animaldeathcount.blogspot.com/) järgi langes liha tarbimine 2011.aastaks 2000.aasta tasemele.

2011 võrreldes 2010 langes tapetud loomade hulk 8.4 8.2 biljonile ehk 242 miljon looma vähem langes inimeste toidulauale.

Hukkus 1 miljon vähem lehmi, 5 miljonit vähem sigu, 240 miljonit vähem kanu. ([7](#_Taimetoitlus))

#### Tuleb aeg, kui inimesed hakkavad looma tapmist nägema samaväärsena inimese tapmisega. (Leonardo da Vinci)

# Allikad

#### Seadused

1. <https://www.riigiteataja.ee/akt/971242>
2. <https://www.riigiteataja.ee/akt/967453>

#### Taimetoitlus

1. <http://www.vrg.org/nutrition/2003_ADA_position_paper.pdf> Maailma Terviseorganisatsioon (inglise k *World Health Organization*, WHO) ja Ameerika Toitumisassotsiatsioon raport, mis kiidab taimetoitluse heaks igas vanusegrupis.
2. <http://www.teaduselust.ee/taimetoitlusest.html#17>
3. http://www.occupyforanimals.org/why-meat-is-addictive.html
4. <http://veg.ca/content/view/525/113/>
5. <http://www.second-opinions.co.uk/vegetarian.html>
6. <http://forte.delfi.ee/news/teadus/tehisliha-jouab-poeletile-viie-aasta-parast.d?id=27253167>
7. <http://www.mfablog.org/2012/05/study-meat-consumption-on-a-steady-decline-in-united-states.html>
8. <http://www.loomadenimel.org/index.php/loomadest/pollumajandusloomad/lihatoeoestus-ja-keskkond>
9. <http://www.mfablog.org/2012/05/meet-big-bald-mike-the-vegan-arm-wrestler.html>

#### Loomade õigused ja loomakaitse

1. <http://loomakaitse.ee/>
2. http://loomakaitse.ee/?q=node/1078
3. <http://www.loomadenimel.org/>
4. <http://www.guardian.co.uk/world/2010/mar/05/lawyer-who-defends-animals>
5. šveitsi 2008.a. loomakaitseseaduse punktid. <http://online.wsj.com/article/SB10001424052748703915204575103520836794314.html>
6. <http://en.wikipedia.org/wiki/Cruelty_to_animals>
7. <http://en.wikipedia.org/wiki/Animal_rights>
8. <http://www.animalaid.org.uk/h/n/NEWS/pr_factory//2188//>
9. http://en.wikipedia.org/wiki/Animal\_rights#1822:\_Martin.27s\_Act
10. <http://en.wikipedia.org/wiki/Women_and_animal_advocacy> naisõiguslaste seos loomõiguslastega.
11. <http://et.wikipedia.org/wiki/Loomade_Vabastusrinne>
12. <http://www.loomadenimel.org/index.php/loomade-oigused>
13. <http://www.epl.ee/news/arvamus/peter-singer-ahvide-ja-inimeste-oigused.d?id=51137170>
14. <http://fideelia.future.ee/kunst/magister/magtoo.pdf> Fideelia magistritöö 2007
15. <http://en.wikipedia.org/wiki/Richard_D._Ryder>
16. <http://www.guardian.co.uk/uk/2005/aug/06/animalwelfare> Richard Ryder speciesism, painism
17. <http://arvamus.postimees.ee/843412/tiina-toomet-argem-puudkem-loomade-ule-valitseda/>
18. <http://www.nonhumanrightsproject.org/about-the-project/>
19. <http://www.karusnahavaba.org/>
20. UK õigused, seadused, loomkatsed kosmeetikas keelatud alates 98.a. <http://www.understandinganimalresearch.org.uk/?gclid=COeDitHy3q8CFQJO3goddBVyAA>
21. Humaanse tapmise müüt jne <http://www.occupyforanimals.org/slaughter.html>
22. <http://www.ciwf.org.uk/what_we_do/pigs/state_of_eu_pigs/default.aspx>
23. Vabakanade müüt <http://www.youtube.com/watch?feature=player_detailpage&v=nCD3osbvluw>
24. Maheloomakasvatuse müüt <http://www.humanemyth.org/mediabase/1067.htm>
25. <http://foorum.veg.ee/viewforum.php?f=2>
26. <http://forte.delfi.ee/news/teadus/californiat-katva-sudu-tekkimises-suudistatakse-veiseid-mitte-autosid.d?id=64348409>
27. <http://www.nonhumanrightsproject.org/are-you-a-legal-person-or-a-legal-thing/>
28. <http://www.loomadenimel.org/index.php/loomadest/pollumajandusloomad/kanad>
29. <http://www.loomadenimel.org/index.php/loomadest/karusloomad>
30. <http://www.loomadenimel.org/index.php/loomadest/pollumajandusloomad/intensiivtootmine>
31. <http://www.medialens.org/articles/the_articles/articles_2002/viva_throwaway_lives.html>
32. <http://www.loomadenimel.org/index.php/loomadest/pollumajandusloomad/vabapidamine>
33. http://teadus.err.ee/artikkel?id=7171&cat=1&pg=1

#### Earthlings

1. <http://en.wikipedia.org/wiki/Earthlings_%28film%29>
2. <http://www.youtube.com/watch?v=19eBAfUFK3E&feature=related>
3. Filmi vaataja jagab oma muljeid: <http://www.youtube.com/watch?v=uUzKIMiEfc0&feature=related>
4. Award Winning Director Shaun Monson is Vegan Vegetarian for Ethical Reasons <http://www.youtube.com/watch?NR=1&feature=endscreen&v=iNXB6qdjZOg>

Sisukord

[Loomade õigused 0](#_Toc327221001)

[Sissejuhatus 1](#_Toc327221002)

[Seos naisõiguslusega 3](#_Toc327221003)

[Aju 3](#_Toc327221004)

[Speciesism 5](#_Toc327221005)

[Loomakaitseseadused 6](#_Toc327221006)

[Loomade viis vabadust: 6](#_Toc327221007)

[Lühike ülevaade ajaloost 6](#_Toc327221008)

[Loomadele inimõigused 8](#_Toc327221009)

[Tapmine 9](#_Toc327221010)

[Seadus ja tegelikkus 9](#_Toc327221011)

[Nõuded looma uimastamise, tapmise ja hukkamise ning selleks kasutatavate vahendite kohta 9](#_Toc327221012)

[Tegelikkus 10](#_Toc327221013)

[Vead, mis võivad tekkida loomade „humaansel“ hukkamisel 10](#_Toc327221014)

[Loomad intensiivpõllumajanduses 12](#_Toc327221015)

[Seaduserikkumised 12](#_Toc327221016)

[Seos loomade vastase vägivalla ja perevägivalla vahel 13](#_Toc327221017)

[Keskkonnamõjud 13](#_Toc327221018)

[Vabalt kasvatatud loomad 14](#_Toc327221019)

[Mida teha? 15](#_Toc327221020)

[Kas puhas taimne toit sobib inimesele? 15](#_Toc327221021)

[Saa tuttavaks: Big Bald Mike, maadleja 15](#_Toc327221022)

[Hea uudis Ameerikast 16](#_Toc327221023)

[Allikad 17](#_Toc327221024)

1. ***Archimedes*** *(umbes 287 – umbes 212 eKr) oli vanakreeka matemaatik, füüsik, astronoom, insener ja leiutaja. Ta avastas vannist püsti tõustes, et vannist välja voolava vee hulk on võrdne tema keha ruumalaga.* ***Archimedese ehk hüdrostaatikaseadus*** *sündis vannis: igale vees või gaasis olevale kehale mõjub üleslükkejõud, mis on võrdne selle keha poolt väljatõrjutud vedeliku või gaasi kaaluga.* [↑](#footnote-ref-1)